මොරටුවේ සිට මුහුදු ගොස් අනතුරට පත් බෝට්ටුවක සිටි ධීවරයින් තිදෙනකුගේ මළ සිරුරු කොළඹ මෝදරදී නාවික හමුදාව මඟින් සොයාගනී.මොරටුවේ පදිංචිකරුවන් වන 46 හැවිරිදි සුදත් රවීන්ද්‍ර පීරිස් 42 හැවිරිදි ටී.සෝමසිරි මිල්ටන් පීරිස් සහ 59 හැවිරිදි බී.එම්. සිල්ටන් පීරිස් බවට ඔවුන්ගේ ඥාතීන් හඳුනා ගෙන තිබේ.මේ පිළිබඳ මරණ පරීක්ෂණ උතුරු කොළඹ කොට්ඨාස අතිරේක නාගරික හදිසි මරණ පරීක්ෂක සිරිමල් පීරිස් මහතා පැවැත්වීය.මෝදර පොලිසියේ කොස්තාපල් චන්ද්‍රකුමාර (67774) මහතාගේ මෙහෙයවීම යටතේ මෙහිදී සාක්කි දුන් නාවික හමුදා නිලධාරී මනෝජ් ජානක ජයසේකර මහතා මෙසේ කීය.මුහුදු ගිය ධීවර බෝට්ටු කිහිපයක් අතුරුදහන් වී ඇති සිද්ධිය එදින මොරටුව නාවික කඳවුරෙන් මෝදරට දැනුම් දුන්නා.